POGODBA št.   O-18-_____
o sofinanciranju gradnje športnih objektov

ki sta jo dogovorila in sklenila:

Fundacija za financiranje športnih organizacij v Republiki Sloveniji, Dunajska 51, 1000 Ljubljana (v nadaljevanju: Fundacija), ki jo zastopa _____________, ____________

davčna številka: SI61204935

matična številka: 1118366

in 

	_________________________, _______________,  SI-______  ___________ (v nadaljevanju: Izvajalec), ki ga zastopa  _______________, _____________ 


	številka TR:
	_______________

	davčna številka: 
	SI_____________

	matična številka:
	_______________


Izvajalec  je / ni  zavezanec za DDV.         

1. UGOTOVITVE

1.1. Fundacija je v Uradnem listu RS, št. __/17, dne 22.12.2017, objavila Javni razpis Fundacije za šport za sofinanciranje gradnje športnih objektov in in površin za šport v naravi v letih 2018, 2019 in 2020 (v nadaljevanju: javni razpis).

1.2. Izvajalec se je pravočasno prijavil na javni razpis in vlogi za dodelitev sredstev priložil vsa zahtevana dokazila za program »_________________«. 

1.3. Svet fundacije je Izvajalca izbral na podlagi predloga komisije in v skladu z določbami Pravilnika o sofinanciranju izvajanja letnega programa športa Fundacije za financiranje športnih organizacij v Republiki Sloveniji   (Uradni list RS, št. 72/17) s sklepom ___. seje Sveta fundacije z dne _____.2018.

1.4. Investicija se bo opravila na zemljišču parc. št. __________,  k.o. ________.  

Lastnik zemljišča je: ___________________. 

Lastnik športnega objekta je: ____________________.

Investitor je: _______________________.

1.5. Predračunska vrednost celotne investicije Izvajalca znaša  ___________ EUR, predračunska vrednost investicije v športne površine pa znaša  ___________ EUR.

2. NAČIN IN POGOJI SOFINANCIRANJA         
2.1. Fundacija bo Izvajalcu za sofinanciranje investicije »_________________« zagotovila sredstva v skupni višini _______ EUR kot nepovratna sredstva, vendar ne več kot ____% dejanske vrednosti investicije. V letu 2018 bo Fundacija zagotovila Izvajalcu _______ EUR, v letu 2019  _______ EUR in v letu 2020  _____ EUR. 

Koriščenje sredstev bo v triletnem obdobju potekalo po naslednji dinamiki in višini:

	- v letu 2018: 

- v letu 2019: 


- v letu 2020: 

	_______  EUR,

_______  EUR,

_______  EUR.


V kolikor je za predmetno investicijo potrebno veljavno gradbeno dovoljenje, pa Izvajalec le-tega ni dostavil Fundaciji najkasneje do 31.01.2018, mu s pogodbo odobrena sredstva, v višini kot izhaja iz prvega stavka točke 2.1. te pogodbe, ne pripadajo.

2.2. Izvajalec je pred kakršnimkoli izplačilom sredstev na podlagi te pogodbe dolžan:

· ravnati s sredstvi Fundacije v skladu z zakonom, ki ureja javna naročila; 

· dostaviti Fundaciji dokumentacijo o postopku izbire izvajalca del; 

· dostaviti Fundaciji kopijo pogodbe z izvajalcem za izvajanje del in ponudbeni predračun.
Izvajalec se zavezuje, da bo vzpostavil oz. zagotovil takšen način vodenja svojih računovodskih evidenc, da  bodo javna sredstva na prihodkovni in odhodkovni strani razvidna za program  »__________________«, kot tudi za druge, s strani Fundacije sofinancirane programe. 

Izvajalec izrecno soglaša, da lahko pooblaščeni predstavniki Fundacije nadzirajo namensko porabo sredstev, ki jih je Fundacija namenila Izvajalcu  za program »_______________« ter kakovost, obseg in izvajanje terminskega plana dogovorjenih del. Izvajalec se izrecno zavezuje, da bo pri opravljanju nadzora nad namensko porabo sredstev in pri opravljanju nadzora nad kakovostjo, obsegom in izvajanjem terminskega plana dogovorjenih del, ki ga izvaja ali naroči Fundacija, nadzornemu organu omogočil vpogled izvajanje programa in v celotno dokumentacijo o izvajanju sofinanciranega programa ter mu dal vse potrebne podatke in pojasnila v povezavi z porabo sredstev.

2.3. Fundacija se zavezuje, da bo odobrena sredstva izplačala na račun Izvajalca po izkazani realizaciji, predvidoma v roku 30 dni po prejemu zahtevka za izplačilo, kateremu morajo biti priložene prejete začasne situacije, potrjene s strani nadzornega organa in računi neposrednih stroškov izvajanja investicije, ki dokazujejo delež sofinanciranja fundacije iz točke 2.1. Začasne situacije in računi se morajo glasiti na Izvajalca. Fundacija bo kot dokazilo o realizaciji sofinanciranega programa upoštevala le začasne situacije in račune, izdane v obdobju od 01.01.2018 do konca leta, v katerem so Izvajalcu odobrena sredstva.

V kolikor ima izvajalec programa pravico do  uveljavljanja vhodnega davka na dodano vrednost  se mu davek na dodano vrednost ne všteva med upravičene stroške. V kolikor izvajalec programa nima pravice do odbitka celotnega ali delnega davka na dodano vrednost, ki mu je bil obračunan ob dobavah blaga in storitev,  se mu obračunani DDV všteje med upravičene stroške. Neodbitni davek na dodano vrednost (brez upoštevanja  DDV po omejitvi iz  66.člena  ZDDV-1), kot del upravičenih stroškov,  lahko izvajalec programa  uveljavlja kot lastna sredstva pri dokazovanju  porabe. Izvajalec programa je pri dokazovanju upravičenih stroškov iz naslova DDV, dolžan Fundaciji predložiti izjavo, o  zavezanosti za DDV in višini odbitnega deleža po 65.členu ZDDV-1  ali izjavo o nezavezanosti za obračun davka na dodano vrednost. Upošteva se samo izjava, podpisana s strani računovodje in zakonitega zastopnika Izvajalca, ki pod kazensko in odškodninsko odgovornostjo potrjujeta resničnost v izjavi zatrjevanih podatkov.

Voluntersko delo ni predmet sofinanciranja po tej pogodbi. 

Režijski stroški Izvajalca niso predmet sofinanciranja po tej pogodbi.  

V kolikor bo v zahtevku za  izplačilo  ovrednoteno voluntersko delo ali režijski strošek, bo Fundacija upoštevala to kot ugotovljen  neupravičeni strošek sofinanciranega programa.

Fundacija bo vse ugotovljene neupravičene stroške sofinanciranega programa odštela od predloženih stroškov pri vsakem  zahtevku sproti in ustrezno znižala  višino zahtevka za izplačilo.

Zahtevek za izplačilo mora Izvajalec dostaviti Fundaciji najkasneje do konca leta v katerem so mu odobrena sredstva, sicer mu odobrena sredstva ne pripadajo.

Izvajalec pod materialno in kazensko odgovornostjo izjavlja, da bo sredstva, pridobljena po tej pogodbi, v celoti uporabil namensko in racionalno ter v skladu s posredovano razpisno dokumentacijo in odločbo sveta fundacije,  za izvedbo programa, prijavljenega na javni razpis.

2.4. V kolikor Izvajalec ne izpolni pravočasno obveznosti, določenih v predhodnih točkah te pogodbe, lahko Fundacija zadrži sredstva.

2.5. V kolikor Izvajalec uporabi pridobljena sredstva nenamensko oziroma v nasprotju z določili te pogodbe, lahko Fundacija takoj enostransko razveljavi to pogodbo, Izvajalec pa je nenamensko uporabljena sredstva dolžan vrniti Fundaciji v roku 8 dni po prejemu njenega pisnega zahtevka, in sicer z zakonitimi zamudnimi obrestmi od prejema posameznega zneska do vračila.

2.6. Ta pogodba je nična, če se ugotovi, da je kdo v imenu  in na račun druge pogodbene stranke, Fundaciji, predstavniku ali posredniku organa  ali organizacije iz javnega sektorja obljubil, ponudil ali dal kakšno nedovoljeno korist za:

· pridobitev posla, ali

· za sklenitev posla pod  ugodnejšimi pogoji, ali

· za opustitev  dolžnega nadzora nad izvajanjem pogodbenih obveznosti, 

· za drugo ravnanje ali opustitev, s katerim je Fundaciji, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku Fundacije, organa, posredniku organa ali organizaciji  iz javnega sektorja, drugi pogodbeni stranki ali njenemu predstavniku, zastopniku ali posredniku.

3. OSTALE DOLOČBE

3.1. Izvajalec se zavezuje, da bo omogočil uporabo sofinanciranega športnega objekta neselekcioniranim interesnim programom športa otrok in mladine ter neorganizirani športni vadbi.

Izvajalec se zavezuje, da bo pred kakršnimkoli izplačilom sredstev na podlagi te pogodbe  z  matično športno zvezo sklenil pogodbo o uporabi objekta, ki ga sofinancira Fundacija, in sicer za primerno obdobje in po primerni neprofitni ceni glede na sofinancirani znesek Fundacije. Kopijo pogodbe, sklenjene z  matično športno zvezo, se Izvajalec obveže posredovati Fundaciji v  roku 30 dni od podpisa pogodbe.  

Izvajalec, ki ima sklenjeno pogodbo o uporabi in upravljanju objekta, ki ga sofinancira Fundacija, se zavezuje, da bo pred kakršnimkoli izplačilom sredstev na podlagi te pogodb, posredoval Fundaciji kopijo te pogodbe ter urnik oz. razpored zasedenosti objekta, iz katerega bo razvidno, da je zagotovljena neprofitna uporaba objekta izvajalcem letnega programa - neselekcioniranim interesnim programom športa otrok in mladine ter neorganizirani športni vadbi.

3.2. Izvajalec se pod materialno in kazensko odgovornostjo zavezuje, da brez predhodnega soglasja Fundacije nepremičnina, na kateri se je izvedla sofinancirana investicija, ne bo odtujena, niti obremenjena.

3.3. Izvajalec se zavezuje, da brez predhodnega soglasja Fundacije ne more spremeniti projekta za katerega je dobil sredstva na razpisu oz. namenskost objekta. 

3.4. Vloga izvajalca s katero se je prijavil na javni razpis je sestavni del te pogodbe.

3.5. Izvajalec se zavezuje, da bo na objektu vidno označil, da je gradnjo objekta sofinancirala Fundacija. 

3.6. Izvajalec se zavezuje, da bo javno objavljal, da je program sofinancirala Fundacija, in sicer v skladu z »Navodili izvajalcem o aktivnostih obveščanja javnosti in poročanja o sofinanciranih programih iz sredstev Fundacije za šport«. Navodila so sestavni del pogodbe in so objavljena na spletni strani Fundacije.

3.7. V primeru nenačrtovanih prilivov sredstev Fundaciji lahko Fundacija na podlagi sklepa Sveta fundacije Izvajalcu enostransko spremeni dinamiko in višino sofinanciranih sredstev.

3.8. Pogodbeni stranki se dogovorita, da sta pooblaščena predstavnika za izvajanje te pogodbe:

- za Fundacijo:  ________________, _____________

- za Izvajalca:    ________________, _____________ 

3.9. Morebitne spremembe oziroma dopolnitve te pogodbe bosta pogodbeni stranki sklenili v obliki pisnih aneksov k tej pogodbi. 
Pri sklepanju aneksov k tej pogodbi skladno z določili te pogodbe in pri dogovarjanju pogodbenih strank o drugih obveznostih, ki niso opredeljena s to pogodbo, bodo upoštevani pogoji iz javnega razpisa.

3.10. Cesije in asignacije za sredstva po tej pogodbi so mogoče le ob soglasju Fundacije.

3.11. Pogodbeni stranki bosta morebitne spore iz te pogodbe reševali prvenstveno sporazumno. V nasprotnem primeru je za reševanje njunih sporov pristojno sodišče v Ljubljani.

3.12. Ta pogodba je sestavljena in podpisana v dveh (2) enakih izvodih, od katerih prejme vsaka pogodbena stranka po en (1) izvod.

3.13. Ta pogodba začne veljati, ko jo podpišeta obe pogodbeni stranki.

	Ljubljana, ........................
	
	_____________, ......................

	Fundacija za financiranje športnih organizacij v RS:
	
	____________________:

	__________________ __________________
	
	_________________

_________________ 


O_ls in drugi

